Oikeusministeriö		

		

OM:n lausuntopyyntö OM 2/77/2005, OM049:00/2005, 25.4.2006
LUONNOS HALLITUKSEN ESITYKSEKSI SOTARIKOKSIA JA RIKOKSIA IHMISYYTTÄ VASTAAN KOSKEVIEN RIKOSLAIN SÄÄNNÖSTEN MUUTTAMISESTA	
Oikeusministeriö on viiteasiakirjalla pyytänyt pääesikunnalta lausuntoa otsikon luonnoksesta.
Pääesikunnan lausunto on valmisteltu oikeudellisella osastolla. Oikeudellinen osasto on pyytänyt asiassa lausunnon läntisen maanpuolustusalueen, itäisen maanpuolustusalueen ja pohjoisen maanpuolustusalueen esikunnilta, maanpuolustuskorkeakoululta sekä meri- ja ilmavoimien esikunnilta.
Pääesikunnalta ei ole lausuttavaa esityksen johdosta. Pääesikunta kiinnittää kuitenkin huomiota viiteasiakirjan liitteenä olevan työryhmämietinnön nykytilan arvioinnin ”perussäännön vaikutuksia rikosoikeuden yleisiä oppeja koskeviin säännöksiin” –osuudessa olevaan, perussäännön 28 artiklaa koskevaan tekstiin (s. 9). Tekstin mukaan esimiehen laiminlyöntiin voidaan soveltaa mm. rikoslain 45 luvun 15 ja 16 §:n säännöksiä palvelusrikoksista. Rikoslain 45 luvun uudistamisen yhteydessä (559/2000) palvelusrikoksia koskevat säännökset siirrettiin luvun alkuun (1-4 §) ja 15 ja 16 §:ssä säädetään nyt yhteisestä niskoittelusta ja esimiesaseman väärinkäyttämisestä. Pääesikunnan käsityksen mukaan kohdassa on tarkoitus viitata nimenomaan palvelusrikoksia koskeviin säännöksiin, kuten lakiehdotuksen 12 §:n yksityiskohtaisissa perusteluissa tehdään.

Puolustusvoimien asessori	

OTK	
Teemu Penttilä	

	

Sotilaslakimies	

VT	
Christel Hägglund	

	

Tämä asiakirja on sähköisesti allekirjoitettu.	

LIITTEET	     	

JAKELU		

TIEDOKSI	LMpaE
IMpaE
PMpaE
MpKK
MerivE
IlmavE